medieval-data/medieval-latin-ner-HOME-Alcar-sents huggingface dataset:
| De aqua Berneriarum que est libera monacharum | Notum sit omnibus fidelibus Christianis quod aqua Berneriarum libera est et nichil iuris dominus Noianti habet in ea , neque homines sui .
Hanc libertatem aquae cognovit dominus Milo ante obitum mortis suae .
Cognovit etiam Dominus Milo quod usuarium suum habebat ecclesia Vallis Lucentis in nemore Sancti Dionisii a Noa Creventis et superius .
Hoc ipsum cognovit Dominus Girardus et Helizabet , uxor sua , filia predicti Milonis , et hoc uterque laudavit .
Dictum est etiam quod si quis in illa aqua interfaceret , dominus Noianti iusticiam teneret hoc modo : quod si clamor ad eum fieret , vel emendare faceret vel negando iurare .
Huius rei testes sunt : Domnus Campanianus , decanus ; Gerardus , presbiter Noianti ; Garinus , presbiter Sancti Albini ; Martinus , presbiter de Cresencheio ; Stephanus Ridellus ; Adam de Monte Eun ; Rainaldus Foaldus ; Garinus Malus Filiaster ; Rainaldus , prepositus Noianti ; Rogerus , frater eius ; Stephanus , maior Noianti ; Garinus Mala Bucca ; Guiardus , prepositus ; et Gofridus , serviens .
Et ut hoc ratum et inconcussum omni tempore habeatur , precibus Domni Girardi Noianti et Helizabet , uxoris suae , signatum atque firmatum est sigillo Domni Henrici , trecensis episcopi .
Dissensio de prato et marleria quomodo sit sopita | Notum sit omnibus fidelibus quod dissensio orta est inter Domnum Petrum , abbatem de Valle Lucenti et Godefridum , filium Mahuldis de Capella , de quadam particula terre ad extrahandam marlam et de prato quodam quod est inter prata Berneriarum , que mater sua dederat aecclesiae Vallis Lucentis et ipse laudaverat .
Ad pacem ergo componendam misit predictus abbas duos monachos , Girardum , scilicet , et Haericum , ad Dominum Girardum de Nugento , per cuius manum facta est concordia hoc modo : quod iste Godefridus laudavit et concessit predictam marneriam ecclesie Vallis Lucentis libere possidendam et pratum predictum cum ea .
Haec omnia idem ipse fide sua quam dedit Domino Girardo confirmavit et Dominus Girardus se posuit in obsidem ; eo pacto quod si predictus eodem ecclesiam aliquo tempore vellet vexare , Dominus Girardus adiutor esset ecclesie .
Factum est hoc secundo anno quo tenebat abbas Petrus ecclesiam , anno ab incarnatione Domini Mo Co LXo Io , indictione IX .
Huius rei testes sunt : Domnus Girardus , ut dictum est , et uxor eius , Elisabeth ; Erardus , capellanus de Nugento ; Renaudus Prepositus ; Petrus de Turnela ; Aitordus ; Willelmus de Sancto Albino .
| De Roberto Bohort de Sancto Albino qui dedit prata | Sciant presentes et futuri quod Robertus Bohort de Sancto Albino dedit ecclesie Vallis Lucentis in elemosinam omnia prata quae habebat in riveria de Berneriis .
Hoc laudavit uxor sua , Alaidis , et filii sui Odo , Herbertus , Milo , Erardus et Martinus et filie suae , Dulcia , Maria , et Emelina .
Huius doni et laudationis testes fuerunt : Garinus , presbiter ; Rogerus de Sancto Albino ; Rainaldus Davioth ; Iosleinus de Noianto ; Gotrannus de Sancto Albino ; Guiboudus de Quinciaco et Ernaudus , frater eius .
Hanc rem etiam manucepit Rogerus de Sancto Albino , Gillebertus et Guillelmus , sororii sui , et Ascelinus , nepos predicti Roberti Bohort , ut si aliquando aliqua calumpnia insurgeret , ipsi hanc eandem rem predicte aecclesiae acquitarent .
Item : Sciendum quod Theobaudus Carrio vendidit aecclesiae Vallis Lucentis gordum unum apud Bernerias .
Hoc laudavit uxor sua , Ursa nomine , Rainaldus et Morellus , filii sui , et Belosa , filia sua , teste : Holduino de Villers , Stephano Saligero .
Item : Sciendum est quod monachi Sancte Marie de Pontibus debent aecclesiae Vallis Lucentis annuali scensu duos solidos et obulum .
Item : monachi de Marnaio debent ecclesie Vallis Lucentis annuali scensu VII nummos .
Item : ecclesia Vallis Lucentis debet predictis monachis de Pontibus annuali scensu IIII denarios ; monachis de Marnaio , III denarios et obolum ; Rainaudo Foado , VI nummos ; Odoni de Gelannis , II nummos ; Harduino de Marnaio , II nummos .
| Freherius de Noianto dedit parcem de decima | Notum sit omnibus sancte Dei ecclesie filiis quod Freherus de Noianto dedit ecclesie Vallis Lucentis quicquid iuris habebat in decima berneriarum .
Testes huius rei fuerunt : Hector de Noianto et Stephanus Turcus .
Hoc iterum laudavit idem Freherus apud Triagnium ante Ansellum , dominum eiusdem ville , et Garnerium fratrem eius , ita quod idem Garnerius hoc manucepit quod Freherus illud donum fideliter nobis acquitaret .
Testes iterum fuerunt : Domnus Otrannus de Plasseio et Radulfus Boisons , Petrus de Turnela et Donnus Bovo de Triagnio .
| Notum sit omnibus , tam presentibus quam futuris , quod Dominus Galfridus Ridel dedit ecclesie Vallis Lucentis in elemosina terram quam habebat apud Bernerias .
Hoc etiam laudavit uxor eius , Cornelia , et filius eius , Stephanus , et filia .
Huius doni et laudationis testes fuerunt : Teobaudus Ridels ; Herbertus Graviers ; Felix de Ponto et Albertus , frater eius ; Grimaldus de Ponto ; Theobaldus , filius Remigii ; Galterus de Cantamerle ; Garnerius de Ervan ; Stephanus Ridels ; Gaufridus de Barbise ; Petrus . . . ;
| Renerius de Poisi dat quicquid habet in Fauconois .
Noverint universi quod Renerius de Posiaco , clericus crucesignatus , in nostra constitutus presentia , in perpetuam elemosinam donavit ecclesie Vallis Lucentis quicquid ipse habebat in nemoribus de Fauconois , de Corrozol et de Haer perpetuo pacifice possidendum .
In cuius rei memoriam , presentem cartam , ad petitionem partium sine preiudicio alterius , sub sigillo curie Senonensis fecimus roborari .
| Iterius de Malo Nido dedit modium bladi annui | Guido , Dei gratia Senonensis archiepiscopus , omnibus ad quos littere iste pervenerint in Domino salutem .
Notum fieri volumus , tam presentibus quam futuris , quod Iterius de Malo Nido , miles , in extrema , voluntate dedit in perpetuam elemosinam ecclesie Vallis Lucentis et fratribus ibi Deo servientibus , de adquisito suo unum modium annone singulis annis percipiendum in decima de Torigniaco infra octabas Sancti Remigii : tres sextarios frumenti , tres sextarios siliginis et dimidium modium tremesii .
Hanc autem donationem laudavit Emelina , mater sua , et fratres sui , Ansellus et Henricus , et sorores sue , Agnes , et Sibilla , et Clementia .
Anno Mo Co Nonagesimo Secundo , data Senonis per manum Magistri Petri cancellarii .
Notum sit omnibus quod Dominus Garnerius de Triagnio fideiussor fuit abbatis Vallis Lucentis quod fratrem Dieri , qui ultra mare erat , facere laudare donum quod fecit Domnus Dietus ecclesie Vallis Lucentis et ipse Dominus Garnerius habuit reto fideiussores , Ansellum Vastantem Segetem , Hugonem de Gumereio , qui inde ei responderent .
| Quis dedit terram de marneria | Notum sit omnibus fidelibus Christianis quod Mahuldis de Capella dedit in elemosinam ecclesie Vallis Lucentis quandam particulam terre ad extrahendam marlam et viam quae ab eadem terre usque ad terram grangie Berneriarum , et addidit , dans eidem ecclesie pratum quoddam inter prata Berneriarum .
Huius doni et laudationis testes fuerunt : Arardus , presbiter de Noianto ; Rainaldus , presbiter de Capella ; Freherus de Sancto Albino ; Petrus de Machues ; Garinus Malfilastre ; Rainaldus , prepositus ; Rogerius , frater eius ; Garinus Caiphas ; Rainaldus Pellicon .
Hoc etiam laudavit Elizabeth , filia predicte Mahuldis , testante : Arardo , iamdicto presbitero ; et Garino , capellano de Sancto Albino ; Rainaldo , capellano de Capella ; Garino Caipha ; Constantio de Capella ; Everardo , nepote eius ; et aliis multis .
| Mauricius de Marneio dedit omnia que possidet in finibus Berneriarum | Sciendum est quod Mauricius de Marneio dedit in elemosinam aecclesiae Vallis Lucentis quicquid possidebat in finibus Berneriarum , tam in terris quam in pratis , laudantibus filiis suis , Remigio , Everamo , Emmauri , et sorore eo , Maria .
Huius rei testes sunt : Hugo , cementarius ; Galterius , frater eius ; Godefridus de Capella et Martinus de Capella ; Robertus Vicinus .
Notum sit omnibus fidelibus quod Reinaudus , et Drogo , et Hugo Michael et Dierus , filii baronis de Berneriis , dederunt in elemosina ecclesie Vallis Lucentis quicquid habebant in finibus Berneriarum in terris et in pratis , laudante sorore eorum , Eramburgi .
Factum est hoc in curia Domni Berardi , decani de Nogento , iuxta ecclesiam , plurimis assistentibus eodem Berardo : Hectore , milite ; Garino , clerico ; Ad . . .
| Gaufridus filius Seguini de Nogento dedit patem terre prope vineam Godefridi | Notum sit omnibus quod Gaufridus , filius Seguini de Noianto , dedit aecclesiae Vallis Lucentis in elemosinam quandam particulam terre que apud vineam Godefredi .
Huius rei testes sunt : Arardus , presbiter , Girardus de Noiant , de cuius feodo terra illa erat ; qui Girardus hoc etiam laudavit .
Hoc laudavit etiam uxor eius , Elizabet , teste : Rainaudo , presbitero de Fonte Macon ; Waremberto de Font Macon ; Girardo de Postangi ; Frehero de Sancto Albino ; Fulchero de Provino ; Petro de Mazues .
Hanc rem manucepit Arardus de Noiant , ut contra omnem calumpniam illam ecclesie Vallis Lucentis acquitaret .
| Regina filia Freheri dedit particulam prati inter prata Bernerii | Sciendum est quod Regina , filia Freheri , dedit ecclesie Vallis Lucentis pratum quoddam quod iacet inter prata Bernerii , laudantibus hoc duobus fratribus suis , Gaufrido et Gaufrido , teste : Rainaudo , presbitero de Capella ; Rogerio de Sancto Albino ; Guillelmo , sororio eius ; Petro de Sancto Albino et Andrea de Coreclaim .
Quod etiam Rogerus et Petrus de Sancto Albino manuceperunt ut illud eidem ecclesie Vallis Lucentis semper adquitarent .
| De Garnerio filio Salonis | Ego , Hugo , Senonensis archiepiscopus , et ego , Henricus Trecensis episcopus , existentium memoriae et futurorum posteritati notum fieri volumus quod Garnerius , filius Salonis de Mitel , concessit in elemosinam Petro , abbati Vallis Lucentis , et fratribus in ibi Deo servientibus quicquid habebat in territorio Berneriarum , in plano et in bosco , in pratis et in aquis .
Hoc donum abbati et aecclesiae Vallis Lucentis factum laudaverunt Salo , pater eiusdem Garnerii , et Guilla , mater eius , fratres quoque eius Salo , Robertus , Petrus .
Domnus etiam Hugo de Mareio laudavit , Frater Domne Guille , matris eiusdem Garnerii .
Factum est hoc totum apud Triagnium in domo Domini Garnerii de Triagnio , in cuius manu predictus Garnerius fide firmavit super hoc dono quod fecit se in omnibus curiis guarantisiam portaturum .
Omnium predictorum testes sunt qui interfuerunt : Domnus Ansellus de Triagnio ; Domnus Garnerius , frater eius ; Dominus Otrannus ; Gominus Gauterius de Boeio , cantor Trecensis ecclesie ; Iterus de Malonido ; Ansellus , filius Henrici del Duniun ; Guido filius Anselli Gasteblez ; Richerus Apostolicus ; Milo , prepositus de Pontibus et Benedictus ; Petrus Crassus .
Hoc etiam donum laudaverunt sorores eiusdem Garnerii , Cometissa et Adewisa .
Huius laudationis testes fuerunt : Hulduvinus Serels , presbiter de Chalete ; Garnerius , villicus ; Buchardus , prior de Lasalcete ; Bernerius de Lasalcete et Guiardus li merciers ; Everardus de Mortemer ; Ricardus , decanus Provini ; Bartholomeus , camerarius archiepiscopi .
Et ut ratum et inconcussum omni tempore haberetur , rogatu eiusdem Garnerii sigillorum nostrorum attestatione firmavimus .
| Harduinus et Rogerus quitant terras Berneriarum | In nomine sancte et individue Trinitatis .
Ego Hugo , Senonensis archiepiscopus , volo et presentes et futuros rei geste in meo tempore certam habere noticiam , quia , scilicet , Arduinus et Maria , soror eius , et Rogerus Morellus , maritus eiusdem Marie , conscesserunt Petro , abbati Vallis Lucentis et monachis ibidem Deo servientibus in elemosina , pro animabus suis et parentum suorum , quicquid iuris habebant in finibus Berneriarum , tam in pratis quam in terris .
Hoc autem factum est apud Triagnum , in presentia Domini Garnerii anno ab incarnatione Domini Mo Co LXo IIIIo , plurimis assistentibus , ex quibus hii sunt qui infra subscribuntur in testimonum : Galterus , capellanus de Triagno ; Ilbertus , canonicus ; Garnerius de Plaerre ; Hugo , filius eius ; Arnulfus de Plaerre ; Hugo de Meri ; Raaldus ; Stephanus de Villa Nova ; Alelmus de Villa Nova ; Milo , filius eius ; Arnulfus ; Petrus Crassus ; Garnerius de Suleni .
Compositio de terris Bernerum | Approbate consuetudinis est et equitatis officio convenit ea que inter ecclesiasticas secularesve personas sollempniter et concorditer acta sunt , ne processu temporum in oblivionem deveniant aut alicuius infringantur calumpnia fidei committere litterarum .
Eapropter Ego , Henricus , Trecensium palatinus comes , universis presentibus et futuris notum facio contentionem que inter ecclesiam Vallislucentis et Girardum de Nogento versabatur , in presentia mea Pruvini , terminatam esse hoc modo : siquidem predictus Girardus Petro , abbati , et ecclesie Vallislucentis solutas et quietas concessit omnes terras illas quas ab hominibus eius eadem ecclesia comparaverat , terram , scilicet , quandam quam Reinaldus , prepositus eius , eidem aecclesiae in elemosinam dederat ; et Gaufridus de Fontemacon , prepositus eius , et Sirellus et Guarinus Guinemandus , fratres ; terram etiam Garini Pelart et Teobaldi Carrion et Hulduini , filiastri sui .
Querelam etiam illam quam adversus eandem ecclesiam habebat de terra Garini Maufillastre penitus omisit et clamavit quietam .
Porro quicquid de casamentis suis predicta tenebat ecclesia , casamentum , scilicet , Iohannis de Blivia apud Curgenetum ; casamentum Guilelmi Challo apud Poseium ; pratum etiam quoddam et terram unde extrahitur marla apud Capellam , quam de casamento suo tenebat Godefridus de Capella ; quecumque etiam casamenta sua et ubicumque et quascumque terris hominum suorum ubiubi predicta aecclesia acquisierat , eidem aecclesiae laudavit et concessit .
Necnon et de pascuis coram me statutum fuit quod fratres Berneriarum pascua Domini Girardi libere acciperent , et apud Bogentum , et alibi ubicumque sua esset iusticia .
Et homines de Nogento similiter acciperent pascua Berenariarum , exceptis pratis et segetibus .
Concessit etiam eidem aecclesiae viam que tendit a Berneriis usque ad Fontem Macon .
Hec omnia approbaverunt et laudaverunt Elisabeth , uxor ipsius Girardi , et Milo , filius eius .
Quod audierunt Garinus de Sancto Albino , tunc temporis decanus ; Eirardus , capellanus Nogenti ; Reinaldus de Signoforti ; Gaufridus , tunc Nogenti prepositus .
Cuius rei testes sunt : Ansellus de Triangulo , buticularius ; Haicuis de Planciaco ; Guillelmus , scriba ; Theobaldus de Finus ; Laurentius , clericus comitisse ; Petrus Bursaldus ; Drogo de Pruvino ; Petrus , frater eius ; Nevelo de Cathalauno ; Girardus Eventatus ; Guillelmus , marescallus ; Iosbertus de Pruvino .
| Milonis de Nongento et Iohannis fratris eius quitantium quicquid de casamento eorum vel hominum eorum adquisierat ecclesia Vallis Lucentis | In nomine sanctae et individue Trinitatis .
Ego , Maria Trecensis comitissa , notum facio universis Christianis presentibus et futuris quod querele que exorte erant inter ecclesiam Vallis Lucentis et Dominum Milonem de Nongento , in presentia mea , Deo volente , finite sunt .
Siquidem predictus Milo et Iohannes , frater eius , nondum liberos habentes solutum et quietum concesserunt et laudaverunt ecclesie Vallis Lucentis quicquid de eorum casamento et tenetura omnium hominum suorum eadem ecclesia , dono vel emptione , adquisierat in territorio Berneriarum et Nongenti et in omni alio loco . . .
Concesserunt quoque terram Domini Aitor apud Poseium ecclesie Vallis Lucentis , quam tenet eadem ecclesia ; usuarium etiam in nemore Sancte Dionisii et haisantias suas in omni potestate sua ; grangiam quoque Berneriarum liberam et quietam cum Brullio et ceteris teneturis suis ; et viam que tendit a marleria Bernerarum usque ad Fontem Macon et usque ad finem terre eorum ; viam etiam que tendit ad portum defuncti Dielis .
Et tenorem omnium cartarum de Berneriis ratum et firmum approbarunt et laudarunt .
Ripam quoque Magne Sequane liberam et quietam concesserunt ecclesie Vallis Lucentis , a principio teritorii Berneriarum usque ad finem , et omnes aquas Berneriarum liberas et quietas , sine calumpnia , et absque participatione et usuario omnium hominum .
Similiter , concesserunt ecclesie Vallis Lucentis omnia nemora Berneriarum libera et quieta , sine usuario et participatione aliorum quorumlibet hominum .
Quae nemora Berneriarum fratres Vallis Lucentis , si voluerint , sartabunt et prateabunt .
Agros quoque Berneriarum , et pascua et prata , si voluerint , arabunt vel prateabunt .
Hec omnia laudavit et concessit Helisabeht , mater prescriptorum militum , cum Eluissa , uxore Milonis , Iohannis vero nondum uxorem duxerat .
Hec omnia audierunt Adam , capellanus Nongenti ; Garinus , prepositus ; Aerardus , frater eius ; Ioslanus .
Huius rei testes sunt : Henricus filius meus , comes Trecarum , defensor et manutentor presentis cartae ; Guido de Mallano , frater Wlelmus , elemosinarius ; Girardus Eventatus et frater eius , Gaufridus ; Milo de Ternantis ; Artaudus .
| Distributio census quem vendidit Massa de Pruvino | Magister Iohannes , officialis curie Meldensis , omnibus presentes litteras inspecturis in Domino salutem .
Notum facimus quod Stephanus de Chauconin et Ysabellis , uxor eius , in presentia nostra constituti concesserunt et laudaverunt et quitaverunt vendicionem census scilicet quatuordecim solidos pro quinquaginta quinque libris Pruvinensibus quam Marsa , nobilis mulier de Pruvino , relicta Gaufridi Challot , dicitur vendidisse pro se et pro predictis , scilicet Stephano et Ysabelli , ecclesie Vallis Lucentis sitos in talibus locis : Scilicet in domo de Pontesiaus que est Baldoini lo Chauceier , tres obolos .
In furno de la tanerie de Durtano que est Bernardi le Celeron et Iacobi , quator denarios .
In terra de Montavoir que est Balduin lo Crues , sex denarios et Pictavinam .
In domo Bonelli le Cordier que est Guidonis de Revel militis , unum denarium .
In areis qui sunt Petri de Durtano , quinque Pictavines .
In domo sita apud Durtanum que est Gilonis Muti , unum unum obolum .
In domo Domellot que est Gullelmi de Templo , duos denarios .
In platea sita iuxta domum Helois la Bolemere que est dicte Helois quatuor denarios .
In vinea de Fonte Rivant que est Herberti Greslet , quinque Pictavinas .
In terra de Ferriun que est Iohannis le Gastelier , duos denarios .
In areis de la Bretoniere que sunt Iohannis de Villa Cran , octo denarios .
In terra de Meso que est Milonis Autisidorensis , quatuor denarios .
In domo Bonelle le Cordier que est Odonis de Baceon , unum denarium .
In vinea de Monroc que est Roberti de Ramerru duo denarii .
In vinea de Filigni que fuit Alexandri modo dicti Roberti , duos denarios .
In domo que est Roberti Piscatoris , unum obolum et in orto suo unum denarium .
In furno de Durtano que est Sancti Quiriaci Pruvini , duos denarios .
In terra de Ferrion que est Theobaldi de Combles unum obolum .
In vinea de Feleni que est fratribus milicie Templi , duos denarios .
In terra de Ferriun que est Huberti Remundi , sex denarios .
In terra de Montavoir que est Lamberti de Baceon , quinque denarios et obolum .
In domo Hugonis militis que est Godefridi Larchelier , unum denarium .
In domo Iudearie que est domine Esmeraude , quatuor denarios .
In platea Doumellot que est Adam le Molle , unum obolum .
In dicta platea ab Evrardo Groignu , unum obolum .
In pratis super Vosiam qui sunt Petri de Latiniaco canonici Sancti Quiriaci , sex denarios .
De prato de Ponte qui Pluet quo est Arnulphi de Hyspania , tres denarios .
In domo et in virgulto quo sunt Stephani Gros Boriois , duos denarios .
In domo que est in vico de Puteo Beiardi que est relicte Galteri Pelliparii , duos denarios .
In domo que est apud furnum Arenarum que est Lamberti Carpentarii , septem denarios et pictavinam .
In domo Molendini Novi que est Roberti Olearii , octo denarios .
In domo sita apud Puteum Beiardi que Rolandi de Luca , quatuor denarios .
In vinea sita apud Fontem Rivant que est Rieandis de Fonte Rivant , sex denarios et obolum .
In areis de la Bretoniere que sunt Odonis de Castello , tres denarios et obolum .
In Areis Novi que sunt Simonis Larchelier , quinque denarios et obolum .
In terra de Via de Vuilenes que est uxoris Gaufridi Rigidi , quinque denarios et obolum .
In vinea que est a Cortaon que est Aveline et Constantii , tres Pitavinas .
In terra de Ferrium que est Aveline relicte Guillelmis Furberti , unum denarium .
In domo molendinorum Mangis que est Aalent , quatuor denarios .
In torretis que sunt Anselliu filii defuncti Mathei , unum obolum .
In terra que est au Buisle que est Petri Sicci , septem petavinas .
In pratis de Croslebarbe que sunt relicte Stephani Luci , duos denarios .
In oscha que est Petri de Sancta Columba , unum denarium .
In pratis de Croslebarbe que sunt Herberti Bochet , unum denarium .
In pratis de Crolebarbe que sunt Odonis Pokere , duos denarios et obolum .
In pratis de Croslebarbe que sunt Dulce de Hulmo duos denarios et Pictavinam .
In virgulto quod est Rolandini de Fontenoi , unum denarium .
In Summo de Haiis que sunt Guardi Gromet , unum denarium .
In pratis de Croslebarbe que sunt Hudeburgis de Villa Nova , unum obolum .
Esmarois de Crolebarbe que sunt Iosberti Piunnier , tres Pictavinas .
In terra da Sum la Haie que est Petri de Sesvieles , tres denarios .
In pratis de Sesvieles que sunt Letardi de Sesvieles et Petri fratris eius , decem denarios .
Esmarois de Croslebarbe qui sunt Iohannis Coisuet , duos denarios .
In pratis de Croslebarbe que sunt Hysabellis filie Hugone , unum denarium .
In terra que est in Via Sancti Lupi que est Emeniardis de Insula , septem pitavinas .
In terra de Vaufelois que Hudeburgis est relicte Petri Alegrin , unum denarium .
In terra de Vaufelois que Iohannis Halegrin , unum denarium .
In Maraudis de Croslebarbe qui sunt Gilonis de Campis , unum obolum .
Preterea sciendum est quod venditionem predictam predicti Stephanus et Isabellis uxor eius fide data creenverunt firmiter tenendam .
Quod ut ratum et firmum permaneat , presentes litteras sigilli curie Meldensis fecimus roborari .
Actum anno Domini , Mo CCo Vicesimo Quinto , mense Octobri .
| Rogerio Cormariacensis abbas vendit terras et prioratus Pontium | Willelmus , Dei gratia Senonensis archiepiscopus et apostolicae sedis legatus , omnibus ad quos littere iste pervenerint in Domino salutem .
Noverit universitas vestra quod Rogerius , Cormariacensis abbas , totusque eiusdem monasterii conventus dederunt ecclesie de Valle Lucente quicquid obedientia illorum de Pontibus habebat in territorio Berneriarum , terris , scilicet , cultis et incultis , pratis , pascuis , aquis , censu , area molendini seu quibuslibet .
Perpetualiter possidendum concesserunt , ea videlicet conditione : quod fratres Vallis Lucentis X solidos census prefate obedientie annuatim persolvant , dimissis insuper IIII solidos census quos obedientia de Pontibus nominatis fratribus per annum reddere solebat .
Acceperunt Cormariacenses monachi a fratribus de Valle Lucente pro hac concessione C et XV libras .
Actum anno ab incarnatione Domini Mo Co LXXIIo , astantibus nobis Hildeguino Thesaurario ; Magistro Petro et Magistro Roberto lumber ; Radulfo et Rodberto , capellanis ; Gilone , canonico Carnotensi ; Rogerio , notario ; et aliis pluribus .
| Daimberti Canis et Girardi fratris eius quitant terram | Ego Ansellus de Triagnio notum facio universis presentibus et futuris quod Daimbertus Canis et Girardus , frater eius , querelam quandam quam habebant erga domum Vallis Lucentis de terra , videlicet , una que erat apud Luveniam dimiserunt ecclesie Vallis Lucentis in pace .
Hoc laudavit ipse Daimbertus Canis et Girardus , frater eius , Havuydis , uxor Daimberti , Seguinus , filius eius , Nazaria et Agatha , filie eius .
Huius rei testes sunt : Iterius de Malni ; Hugo , prepositus de Villa Nova ; Gurricus de Corgeneio ; Ebrardus de Lalleio ; Radulfus , maior de Fusseio ; petrus , filius eius ; Milo , prepositus de Villa Nova .